گنداخہ: ڈاکٹر قدرت اللہ جمالی پارینے کہ نہری دیر دزی کروک آتا برخلاف کینال ریگولیشن نا رداٹ کاروائی کرسا ٹیل زہمی تے دیر انا فراوانی ءِ پک کننگے محکمہ ایریگیشن نا آشر واد آن دیر بہا کننگ نا کاریم ءِ بند کننگے۔ ٹیل زہمیک کمیٹی کھیر تھر کینال سسٹم تحصیل گنداخہ نا صدر ڈاکٹر قدرت اللہ جمالی، صوبہ خان لاشای رحیم بخش جمالی و ایلوفک گنداخہ پریس کلب اٹ پریس کانفرنس کرسا پارینے کہ لفٹ مشین و غیر کانودی واٹر کورس آتے بند کرسا ٹیل انا کشت وکشار کشارگر تے اوفتا حق ءِ تننگے۔ او پارینے کہ بڑز انا کشارگر غیر کانودی وڑ اٹ 100 درسد کشت وکشار کیرہ ہراکہ ایریگیشن نا کانود نا خلاف ورزی ءِ او نن ٹیل انا چنکا کشارگرک و اُلس دیر انا پڑی پڑی کن ملاس ءُ۔
(آن لائن)
(آن لائن)
